NEUVOSTON PÄÄTÖS,
tehty 17 päivänä toukokuuta 1993,
Euroopan yhteisön ja Seychellien tasavallan välisessä Seychellien edustalla harjoitettavaa kalastusta koskevassa sopimuksessa määrätyt kalastusmahdollisuudet ja taloudellisen korvauksen 18 päivän tammikuuta 1993 ja 17 päivän tammikuuta 1996 väliseksi ajanjaksoksi vahvistavan pöytäkirjan väliaikaista soveltamista koskevan kirjeenvaihtona tehdyn sopimuksen tekemisestä (93/322/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon Euroopan talousyhteisön ja Seychellien tasavallan välisen Seychellien edustalla harjoitettavaa kalastusta koskevan, Brysselissä 28 päivänä lokakuuta 1987 allekirjoitetun sopimuksen (),
ottaa huomioon komission ehdotuksen,
sekä katsoo, että
yhteisö ja Seychellien tasavalta ovat neuvotelleet määrittääkseen mainittuun sopimukseen liitetyn voimassa olevan pöytäkirjan sovelluskauden lopussa sopimukseen tehtävät muutokset,
näiden neuvottelujen tuloksena parafoitiin 14 päivänä tammikuuta 1993 uusi pöytäkirja, jonka myötä yhteisön kalastajilla on kalastusmahdollisuudet Seychellien tasavallan suvereniteettiin tai kalastusta koskevaan lainkäyttövaltaan kuuluvilla vesialueilla 18 päivän tammikuuta 1993 ja 17 päivän tammikuuta 1996 välisenä ajanjaksona, ja
yhteisön kalastusalusten toiminnan keskeytymisen välttämiseksi sopimuspuolet ovat parafoineet mainitun pöytäkirjan väliaikaisesta soveltamisesta, voimassa olevan pöytäkirjan voimassaolon lakkaamispäivää seuraavasta päivästä alkaen, määräävän kirjeenvaihtona tehdyn sopimuksen; olisi hyväksyttävä kirjeenvaihtona tehty sopimus, jollei perustamissopimuksen 43 artiklasta muuta johdu,
ON PÄÄTTÄNYT SEURAAVAA:
1 artikla
Hyväksytään yhteisön puolesta Euroopan yhteisön ja Seychellien tasavallan välisessä Seychellien edustalla harjoitettavaa kalastusta koskevassa sopimuksessa määrätyt kalastusmahdollisuudet ja taloudellisen korvauksen 18 päivän tammikuuta 1993 ja 17 päivän tammikuuta 1996 väliseksi ajanjaksoksi vahvistavan pöytäkirjan väliaikaista soveltamista koskeva kirjeenvaihtona tehty sopimus.
Kirjeenvaihtona tehdyn sopimuksen teksti on tämän päätöksen liitteenä.
2 artikla
Neuvoston puheenjohtajalla on oikeus nimittää henkilöt, joilla on valtuudet allekirjoittaa kirjeenvaihtona tehty sopimus yhteisöä sitovasti.
Tehty Brysselissä 17 päivänä toukokuuta 1993.